Հերբերտ Ռոբինս

Հերբերտ Էլիս Ռոբինս (, ), ամերիկացի մաթեմատիկոս և վիճակագիր։

ԱՄՆ գիտությունների ազգային ակադեմիայի անդամ (1974)։

Նրա անունով են կոչվել Ռոբինսի լեմման, Ռոբինսի հանրահաշիվը, Ռոբինսի թեորեմը և այլ տերմիններ։ Ռիխարդ Կուրանտի համահեղինակությամբ գրել է «Ի՞նչ է մաթեմատիկան» հայտնի գիրքը:

Կենսագրություն 
Ծնվել է Նյուքասլում (Փենսիլվանիա)։ Սովորել է Հարվարդի համալսարանում, որտեղ Մարսթոն Մորսի ազդեցության տակ սկսել է հետաքրքրվել մաթեմատիկայով։ 1938 թվականին Հարվարդում ստացել է դոկտորի աստիճան և դասավանդել է Նյու Յորքի համալսարանում 1939-1941 թվականներին։ Երկրորդ համաշխարհային պատերազմից հետո` 1946-1952 թվականներին դասավանդել է Հյուսիսային Կարոլինայի համալսարան Չապել Հիլում, այնուհետև մեկ տարի աշխատել է Հեռանկարային հետազոտությունների ինստիտուտում։ 1953-1985 թվականներին եղել է Կոլումբիայի համալսարանի մաթեմատիկական վիճակագրության և հավանականության տեսության պրոֆեսոր, 1985-1997 թվականներին` Ռատգերսի համալսարանի պրոֆեսոր։

1955 թվականին Ռոբինսը Բերկլեևյան 3-րդ սիմպոզիումում ներկայացրեց էմպիրիկ բայեսյան մեթոդները։ Ռոբինսը նաև ստոխաստիկ մոտարկման (Ռոբինսոն-Մոնրոյի մեթոդ) մեթոդի հիմնադիրներից մեկն է և էներգիայի չափանիշների ու օպտիմալ կանգառի բնագավառում աշխատանքների հեղինակ։

1962 թվականին նա դասախոսություն է կարդացել Ստոկհոլմի մաթեմատիկայի միջազգային կոնգրեսում։

Նա եղել է ԱՄՆ գիտությունների ազգային ակադեմիայի և Արվեստների և գիտությունների ամերիկյան ակադեմիայի անդամ, իսկ նախկինում եղել է Մաթեմատիկական վիճակագրության ինստիտուտի նախագահ։

1987 թվականին նա վիճակագրության բնագավառում իր վաստակի համար գիտական պարգև է ստացել Նյու Յորքի քաղաքագլխից։

Նա մահացել է 2001 թվականին Նյու Ջերսիում` Փրինսթոն քաղաքում։

Հիմնական հրապարակումներ 
 A theorem on graphs with an application to a problem on traffic control, American Mathematical Monthly, 46:281-283, 1939.
 What is Mathematics?: An elementary approach to ideas and methods, with Richard Courant, London: Oxford University Press, 1941.
 The central limit theorem for dependent random variables, with Wassily Hoeffding, Duke Mathematical Journal 15 (1948), pp. 773-780.
 A stochastic approximation method, with Sutton Monro, Annals of Mathematical Statistics 22, #3 (September 1951), pp. 400—407.
 An empirical Bayes approach to statistics, in Proceedings of the Third Berkeley Symposium on Mathematical Statistics and Probability, Jerzy Neyman, ed., vol. 1, Berkeley, California: University of California Press, 1956, pp. 157-163.

Նշումներ

Ծանոթագրություններ

Գրականություն 
 Donald J. Albers, G. L. Alexanderson Mathematical People – Profiles and Interviews, Birkhäuser 1985

Արտաքին հղումներ 
 Herbert Robbins Papers at the Columbia University Rare Book and Manuscript Library, New York, NY

Ամերիկացի մաթեմատիկոսներ
Կոլումբիայի համալսարանի դասախոսներ